Input: त्र्यविश्च मे त्र्यवी च मे दित्यवाट् च मे दित्यौही च मे पञ्चाविश्च मे पञ्चावी च मे त्रिवत्सश्च मे त्रिवत्सा च मे तुर्यवाट् च मे तुर्यौही च मे यज्ञेन कल्पन्ताम्॥२६॥

Padapatha: त्र्यविरिति त्रिऽअविः।च।मे।त्र्यवीति त्रिऽअवी।च।मे।दित्यवाडिति दित्यऽवाट्।च।मे।दित्यौही।च।मे।पञ्चाविरिति पञ्चऽअविः।च।मे।पञ्चाविति पञ्चऽअवी।च।मे।त्रिवत्स इति त्रिऽवत्सः।च।मे।त्रिवत्सेति त्रिऽवत्सा।च।मे।तुर्यवाडिति तुर्यऽवाट्।च।मे।तुर्यौही।च।मे।यज्ञेन।कल्पन्ताम्